sagorsarker/bangla-wikipedia huggingface dataset:
জজ ব্যারিস্টার পুলিশ কমিশনার

জজ ব্যারিস্টার পুলিশ কমিশনার ২০১৩ সালে বাংলাদেশী বাংলা ভাষায় নির্মিত চলচ্চিত্র। ছায়াছবিটি পরিচালনা করেছেন এফ আই মানিক। দেলোয়ার জাহান ঝন্টুর কাহিনী অনুসারে সংলাপ লিখেছেন মোহাম্মদ রফিকউজ্জামান। এতে প্রধান চরিত্রে অভিনয় করেছেন শাকিব খান, পূর্ণিমা, রাজ্জাক, সোহেল রানা, আলমগীর। এই চলচ্চিত্রের মাধ্যমে ৩৫ বছর পরে আবার একত্রিত হলেন তিন গুনী শিল্পী রাজ্জাক, সোহেল রানা, ও আলমগীর। তারা এর আগে ১৯৭৮ সালে দিলীপ বিশ্বাস পরিচালিত 'জিঞ্জির' সিনেমায় প্রথম একসঙ্গে অভিনয় করেন।
এটি তিন বন্ধুর গল্প। বন্ধুদের একজন জজ, একজন ব্যারিস্টার, অন্যজন পুলিশ অফিসার থেকে পদোন্নতি নিয়ে পুলিশ কমিশনার। এই তিন বন্ধুর কাজকর্মই অপরাধ ও অপরাধীদের সাথে সংশ্লিষ্ট। অন্যায়-অনৈতিকতার সাথে যুদ্ধ করতে হয় সর্বক্ষন ভিন্ন ভিন্ন পেশার এই তিন বন্ধুকে।
জর্জ ব্যারিস্টার পুলিশ কমিশনার ছায়াছবিটির মহরত ও শুটিং শুরু হয়েছিল ২০০৭ সালের ২২ অক্টোবর এফসিডির ২নং ফ্লোরে। দেশের অস্থিতিশীল পরিস্থিতির জন্য বারবার ছবির মুক্তির তারিখ নিয়ে বিভিন্ন জটিলতা দেখা দেয়। অবশেষে ২০১৩ সালের ১০ মে ৬০ টি প্রক্ষাগৃহে ছায়াছবিটি মুক্তি দেয়া হয়।
চলচ্চিত্রটির সঙ্গীত পরিচালনা করেছেন আলাউদ্দিন আলী। গান লিখেছেন গাজী মাজহারুল আনোয়ার, মুনশী ওয়াদুদ ও কবির বকুল। কণ্ঠ দিয়েছেন সাবিনা ইয়াসমিন, এন্ড্রু কিশোর, কনক চাঁপা, এসআই টুটুল, বিপ্লব ও মনির খান।
ভৈরব নদী (বাগেরহাট)

ভৈরব নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৯।
ভৈরব নদীটি খুলনা জেলার রূপসা উপজেলার নাইহাতি ইউনিয়ন দিয়ে প্রবহমান আঠারবাঁকি নদী থেকে উৎপত্তি লাভ করেছে। অতঃপর নদীটি বাগেরহাট জেলার ফকিরহাট উপজেলার মধ্য দিয়ে পৌরসভা এলাকা পর্যন্ত প্রবাহিত হয়ে পয়লাহারা নদীতে পতিত হয়েছে।
ভৈরব-কপোতাক্ষ নদ

ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৪৫ মিটার। বাংলাদেশ পানি উন্নয়ন বোর্ড (পাউবো) কর্তৃক ভৈরব-কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭০।
ভৈরব-কপোতাক্ষ নদটি মুর্শিদাবাদ জেলার চরকুশবাড়িয়ার কেছে জলঙ্গী নদী থেকে উৎপত্তি লাভ করেছে। অতঃপর নদীটি মেহেরপুর জেলার মেহেরপুর সদর উপজেলার কুতুবপুর ইউনিয়ন দিয়ে বাংলাদেশে প্রবেশ করেছে। পরবর্তী পর্যায়ে এ নদ চুয়াডাঙ্গা জেলার দামুড়হুদা উপজেলার কুড়ালগাছি ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। নদীটি মৌসুমি প্রকৃতির। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
ভোলা নদী

ভোলা নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ২৭৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭১। এই নদীটির গভীরতা ০.৩ মিটার। নদী
অববাহিকার আয়তন ২৬০ বর্গ কিমি। ডানে সমস্ত তীর জুড়ে সুন্দরবন বেস্টন করে আছে।
ভোলা নদীটি বাগেরহাট জেলার মংলা উপজেলার চাঁদপাই রেঞ্জ ইউনিয়ন এলাকায় প্রবহমান খারমা নদী হতে উৎপত্তি লাভ করেছে। অতঃপর এই নদীর জলধারা বাগেরহাট জেলার শরণখোলা উপজেলার শরণখোলা রেঞ্জ ইউনিয়ন পর্যন্ত প্রবাহিত হয়ে বলেশ্বর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পাওয়ায় এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
মাইজদী কোর্ট বিল্ডিং দীঘি

মাইজদী কোর্ট বিল্ডিং দীঘি (বড় দীঘি নামেও পরিচিত) হল নোয়াখালী জেলার প্রাণকেন্দ্রে অবস্থিত একটি ১৬ একরের জলাশয়। ১৯৫০-এর দশকে নোয়াখালী শহর নদী ও সাগরে বিলীনের হাত থেকে রক্ষার জন্য তৈরি এই দিঘীটি বর্তমানে ওই অঞ্চলের একটি মুক্ত জলাধার হিসেবেও ব্যবহৃত হয়।
দীঘিটির চারপাশে গড়ে উঠেছে সরকারি বিভিন্ন স্থাপনা যার মধ্যে উল্লেখযোগ্য হলো, জেলা কালেক্টরেট বিল্ডিং, পুলিশ সুপারের দপ্তর, সিভিল সার্জন দপ্তর, জেলা শিল্পকলা একাডেমি, মেডিকেল এসিসটেন্ট ট্রেনিং স্কুল, জেলা প্রেসক্লাব, জেলা আইনজীবী সমিতি, জেলা জজকোর্ট, কেন্দ্রীয় শহীদ মিনার, মুক্তিযুদ্ধের শহীদদের স্মৃতিস্তম্ভ, মুক্তমঞ্চ, কচি-কাঁচার মেলা ইত্যাদি। প্রতিবছর পহেলা বৈশাখ ছাড়াও এই দীঘির পারে বিভিন্ন মেলার আয়োজন করা হয়।
মৎস্যবিদ্যা

মৎস্যবিদ্যা বা ফিশারিজ হলো জীববিজ্ঞানের অন্যতম একটি শাখা যেখানে মাছ নিয়ে অধ্যয়ন করা হয়। মৎস্যবিদ্যায় মূলত মাছের জীবতত্ত্ব অর্থাৎ উৎপত্তি, বিবর্তন, শ্রেণিবিন্যাস, অঙ্গসংস্থানবিদ্যা, শারীরতত্ত্ব, বাস্তুতন্ত্র, কোষতত্ত্ব, কলাতত্ত্ব, জেনেটিক্স ইত্যাদি নিয়ে বিজ্ঞান ভিত্তিক পাঠ ও গবেষণা করা হয়। বিশ্বব্যাপী প্রায় ৫০০ মিলিয়ন মানুষ অর্থনৈতিক ভাবে মৎস্যের উপর নির্ভরশীল।  ২০১৬ সালে ১৭১ মিলিয়ন টন মাছ উৎপাদিত হয়েছিল, কিন্তু অতিরিক্ত মাছ ধরা একটি ক্রমবর্ধমান সমস্যা - যা কিছু জন সংখ্যায় হ্রাসের কারণ।
এফএও এর মতে একটি মৎস্য একটি ক্রিয়া কলাপ যা মাছ আহরণের দিকে পরিচালিত করে। এতে বন্য মাছ ধরা বা জলজ চাষের মাধ্যমে মাছ উঠানো জড়িত হতে পারে।"  এটি সাধারণত "জড়িত মানুষ, প্রজাতি বা মাছের ধরন, জলের এলাকা বা সমুদ্রতল, মাছ ধরার পদ্ধতি, নৌকার শ্রেণী, ক্রিয়াকলাপের উদ্দেশ্য বা পূর্বের বৈশিষ্ট্যগুলির সংমিশ্রণ" এর পরিপ্রেক্ষিতে সংজ্ঞায়িত করা হয়।
সংজ্ঞায় প্রায়শই একটি অঞ্চলে স্তন্যপায়ী এবং মাছ ধরার সংমিশ্রণ অন্তর্ভুক্ত থাকে, একই ধরনের গিয়ারের সাথে একই প্রজাতির জন্য পরবর্তী মাছ ধরা।  কিছু সরকারি এবং বেসরকারী সংস্থা, বিশেষ করে যারা বিনোদনমূলক মাছ ধরার দিকে মনোনিবেশ করছে তাদের সংজ্ঞায় কেবল জেলেরা নয়, মাছ এবং আবাসস্থল যার উপর মাছ নির্ভর করে।
অন্তরে অন্তরে

অন্তরে অন্তরে ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করছেন শিবলি সাদিক। কাহিনী লিখেছেন ফেরদৌস ও চিত্রনাট্য লিখেছেন শিবলি সাদিক। আশা প্রডাকশনস লিমিটেডের ব্যানারে চলচ্চিত্রটি প্রযোজনা করেছেন মেহবুব হোসেন। এতে মূল চরিত্রে অভিনয় করেছেন সালমান শাহ, মৌসুমী, আনোয়ারা, রাজিব প্রমুখ।
রওশন চৌধুরীর ছেলে এক বিদেশী মেয়েকে বিয়ে করে বাড়ি আসলে তিনি তার ছেলেকে ত্যাজ্য করেন এবং তার স্ত্রী ফাতেমা চৌধুরীকে তারা যেন কোনভাবেই এই বাড়িতে না ঢুকতে পারে এমন ওয়াদা করান। ফাতেমা চৌধুরী মৃত্যুশয্যায় তার স্বামীর আদেশ মেনে নেন। রওশন চৌধুরীর মৃত্যুর পর জেলে সম্প্রদায়ের মধ্যে ঝামেলা দেখা দিলে রওশন চৌধুরী মীমাংসা করতে যান। এই সময় মানিক জেলের মেয়ে ঝিনুক তার মাথায় পাথর ছুড়ে মারে। ফাতেমা চৌধুরীর ঝিনুককে ভালো লাগে এবং তাকে তার পালিত নাতি হিসেবে মানিকের কাছ থেকে চেয়ে নেয়। ঝিনুক চৌধুরী বাড়িতে বড়ো হতে থেকে। ইতোমধ্যে বিদেশ ফেরত শান তার দাদীর সাথে দেখা করতে আসে। কিন্তু ফাতেমা চৌধুরী তার স্বামীকে দেওয়া ওয়াদা পালন করার জন্য তাকে বাড়িতে আশ্রয় দিতে অস্বীকৃতি জানায়। পরে শান অসুস্থ হয়ে পরলে তাকে বাড়িতে ডেকে নেয়। ঝিনুকের সেবা শুশ্রূষায় শান ভালো হয়ে উঠে। দাদী শানের বিয়ে তার আরেক নাতনী কান্তার সাথে ঠিক করে। কিন্তু শান ঝিনুককে ভালোবাসে। দাদী তা জানতে পারলে ঝিনুককে বাড়ি থেকে বের করে দেয়। এ নিয়েই কাহিনী আবর্তিত হয়।
অন্তরে অন্তরে ছায়াছবিটির সঙ্গীত পরিচালনা করেছেন আলম খান। গীত রচনা করেছেন মনিরুজ্জামান মনির। গানে কণ্ঠ দিয়েছেন রুনা লায়লা, এন্ড্রু কিশোর, খান আসিফ আগুন, রিজিয়া পারভিন ও খালিদ হাসান মিলু।
দোলনা (চলচ্চিত্র)

দোলনা ১৯৯০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শিবলি সাদিক। এতে শ্রেষ্ঠাংশে অভিনয় করেছেন আলমগীর, রোজিনা, খলিলউল্লাহ খান, রোজী আফসারি, এটিএম শামসুজ্জামান প্রমুখ।
শিল্পপতি ইসহাক আহমেদ ও ফ্লুরা দম্পতি আদুরে একমাত্র কন্যা দোলা বন্ধুদের সাথে নেপালে বেড়াতে যান । নেপালে গিয়ে পরিচয় হয় বাংলাদেশী যুবক গাইড সাগরের সাথে । পরিচয় থেকে ভালোবাসা, প্রেম ও বিয়ে খুব দ্রুতই ঘটে যায় বাবার অমতে। দেশে আসার পর ইসহাক আহমেদের ইচ্ছেয় সাগর দোলাকে নিয়ে ইসহাক আহমেদের বাড়িতে থাকতে রাজী হলেও নানা ঘটনায় অপমান অপদস্থ নয়া মেনে নিতে পারায় আত্মমর্যাদাশীল ও ব্যক্তিত্ববান যুবক সাগর দোলাকে নিয়ে নিজের বাড়িতে উঠেন। দোলাও নিম্নমধ্যবিত্ত পরিবারে নিজেকে খুব সহজে মানিয়ে নেন। তারপরেও কিছু কিছু ঘটনায় দুজনের দ্বন্দ্ব শুরু হয় , শিল্পপতি বাবার উপহার ও সহযোগিতাকে আদুরে কন্যা খারাপ চোখে না দেখলেও সাগর এতে অপমানিত বোধ করেন । এর মধ্যে দুজনের সংসারে এক শিশু কন্যা জন্ম নেয় যার নাম ‘দোলনা’, যাকে নিয়ে পরবর্তী গল্প আবর্তিত হয়।
চলচ্চিত্রটির সঙ্গীত পরিচালন করেছেন আলম খান। গীত রচনা করেছেন মনিরুজ্জামান মনির এবং কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।
আরিন ভাষা

আরিন একটি ইয়েনিসীয় ভাষা ছিল, যেটি রাশিয়ার ইয়েনিসেই নদীর অববাহিকায় ইয়েনিসিস্ক ও ক্রাসনোইয়ারস্ক অঞ্চলের অধিবাসীদের মধ্যে ব্যবহৃত হত। এটিকে দক্ষিণা ইয়েনিসীয় ভাষা হিসেবে অন্তর্ভুক্ত করা হয়, যার অন্যান্য সদস্য আসান ও কোৎ ভাষা।
আরিন ভাষাভাষীরা নিজেদেরকে "আর" বা "আরা" হিসেবে অভিহিত করতো বলে মনে করা হয়। অষ্টাদশ শতাব্দীর দিকে এ ভাষাটি বিলুপ্ত হয়ে যায়।
সানাউল্লাহ নূরী

সানাউল্লাহ নূরী (২৮ মে, ১৯২৮ - ১৬ জুন, ২০০১) বাংলাদেশের একজন সাংবাদিক ও সাহিত্যিক ছিলেন। ১৯৪৭ সালে প্রকাশিত ভাষা আন্দোলনের মুখপত্র অর্ধ-সাপ্তাহিক পত্রিকা "ইহসান"-এর সহযোগী সম্পাদকের দায়িত্বের মধ্য দিয়ে সাংবাদিকতা শুরু করে। কর্মজীবনে তিনি দৈনিক আজাদ, দৈনিক সংবাদ, দৈনিক জনতা, দৈনিক বাংলা, দৈনিক গণবাংলা, দৈনিক দিনকাল ও সাপ্তাহিক কিশোর বাংলার সম্পাদক সহ বাংলা ভাষার বিভিন্ন পত্রিকার বিভিন্ন সম্পাদকীয় পদে দায়িত্বরত ছিলেন। রচনা করেছেন প্রায় ৬০টি গ্রন্থ।
সানাউল্লাহ নূরী ১৯২৮ সালের ২৮ মে লক্ষ্মীপুর জেলার সাবেক রামগতি উপজেলার (বর্তমান কমলনগর) চর ফলকন গ্রামে জন্মগ্রহণ করেন। তার বাবা ছিলেন মাওলানা সালামত উল্লাহ ও মা মনসুরা বেগম। তার পাঁচ মেয়ে ও এক ছেলে রয়েছে।
সানাউল্লাহ নূরী ১৯৪৭ সালে জগন্নাথ কলেজে ভর্তি হয়ে ঢাকা বিশ্ববিদ্যালয়ের অধীনে স্নাতক উপাধি লাভ করেন। জগন্নাথ কলেজে পড়ার সময় তিনি বাম ছাত্ররাজনীতি ও সাংবাদিকতায় যোগ দেন। ১৯৪৭ সালের ১৫ আগস্ট ঢাকা কলেজের নূরপুর ভিলা ছাত্রাবাসে “রাষ্ট্রভাষা বাংলা না উর্দু” নামক সেমিনারে তিনি যোগ দেন। ১৯৫২ সাল পর্যন্ত ভাষা আন্দোলনর তিনি অগ্রণী ভূমিকা পালন করেন।। তার শৈশব শিক্ষা শুরু হয় লক্ষ্মীপুর জেলার রামগতি উপজেলার হাজিরহাট জুনিয়র অ্যাংলো ইংলিশ অ্যারাবিক মাদরাসায়। এরপর তিনি সাবেক নেত্রকোণা জেলার ময়মনসিংহ স্কুলে ভরতি হয়ে শেষ পর্যন্ত কলকাতা বিশ্ববিদ্যালয়ের অধীনে ম্যাট্রিকুলেশন পাশ করেন।
১৯৯৪ সালে যোগদানের পর ১৯৯৭ সালের মে মাস পর্যন্ত দৈনিক দিনকালের সম্পাদক পদে দায়িত্বপালন করেন সানা উল্লাহ নূরী। এর আগে দৈনিক জনতা (১৯৮৭) সম্পাদক, নিবাহী সম্পাদক দৈনিক দেশ (১৯৭৮), দৈনিক কিশোর বাংলা, নিবাহী সম্পাদক দৈনিক গনবাংলা (১৯৭২), দৈনিক বাংলা, দৈনিক পাকিস্তানের (১৯৫২) বিভিন্ন সম্পাদকীয় পদে দায়িত্ব পালন করেন। ১৯৫৮ সালে দৈনিক ইত্তেফাক, ১৯৬০ সালে মাসিক সওগাত পত্রিকায় ভারপ্রাপ্ত সম্পাদকের দায়িত্বপালন করেন সানা উল্লাহ নূরী। ১৯৪৮ সালে দৈনিক আজাদ এবং ১৯৫২ সালে দৈনিক আজাদ ছেড়ে দৈনিক সংবাদের সহকারী সম্পাদক পদে যোগ দিয়ে ১৯৫৭ সাল পর্যন্ত সংবাদে থাকেন। ১৯৪৭ সালে প্রকাশিত ভাষা আন্দোলনের মূখপত্র “অর্ধ-সাপ্তাহিক পত্রিকা ইহসানের” সহযোগী সম্পাদকের দায়িত্বের মধ্য দিয়ে শুরু করা সাংবাদিকতা দিয়ে তিনি টানা ৫০ বছর সাংবাদিকতা করেন।
১৯৮৮ সালে গঠিত “বাংলাদেশ কাউন্সিল অব এডিটরস” এর প্রতিষ্ঠাতা সভাপতি ছিলেন সানা উল্লাহ নূরী।
সানা উল্লাহ নূরী ১৯৮২ সালে সাহিত্য ও সাংবাদিকতায় কৃতিত্বের জন্য একুশের রাষ্ট্রীয় স্বর্ণপদক পান।১৯৯৩ সালে শিল্পাচার্য জয়নুল আবেদীন স্মৃতি পরিষদের শিল্পাচার্য পদক পান। ১৯৯৫ সালে পশ্চিম বাংলার “ড: দীনেশ চন্দ্র সেন গবেষণা পরিষদ” প্রদত্ত দীনেশ সেন স্বর্ন পদকে ভূষিত হন।
তিনি ৮টি উপন্যাস, ৭টি গল্প ও শিশুতোষ গ্রন্থ, ৩টি ভ্রমণ কাহিনী, ৪টি ঐতিহাসিক গ্রন্থ, সাংবাদিকতা বিষয়ে ২টি গ্রন্থ, রাজনৈতিক বিষয়ে ২টি গ্রন্থ, ২টি কাব্য গ্রন্থসহ ৬০টি গ্রন্থ রচনা করেন।
১৯৯৭ সালের মে মাস পর্যন্ত তিনি দৈনিক দিনকালের সম্পাদক পদে দায়িত্বপালন করেন। অসুস্থতার কারণে সাংবাদিকতা থেকে অবসর নেন সানা উল্লাহ নূরী। ২০০১ সালের ১৬ জুন ৭৩ বছরে তিনি মৃত্যুবরণ করেন। ১৮ জুন ২০০১ সালে ঢাকার মিরপুর শহীদ বুদ্ধিজীবী কবরস্থানে তাকে সমাহিত করা হয়।
মোংলা নদী

মোংলা নদী বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ২৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মোংলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭২।
মোংলা নদীটি বাগেরহাট জেলার পশ্চিম দিকের অনেকগুলো খাল বিশেষত কুমারখালি নদী, ফয়লা নদীর জলধারা রামপাল উপজেলার কাছে একত্রিত হয়ে মোংলা নাম ধারণ করেছে।অতপর নদীটি আরো দক্ষিণে অগ্রসর হয়ে বন্দরনগরী মোংলার পাশে পশুর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীটি জোয়ার ভাটার প্রভাবে প্রভাবিত।
মুক্তেশ্বরী টেকা নদী

মুক্তেশ্বরী টেকা নদী বাংলাদেশের দক্ষিণ-পশ্চিমাঞ্চলের যশোর জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মুক্তেশ্বরী টেকা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৩।
মুক্তেশ্বরী টেকা নদীটি যশোর জেলার মণিরামপুর উপজেলার কাশিমনগর ইউনিয়ন এলাকার বাদিয়াতলা বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার যশোর সদর উপজেলা পেরিয়ে অভয়নগর উপজেলার পায়রা ইউনিয়ন পর্যন্ত প্রবাহিত হয়ে হরি নদীতে নিপতিত হয়েছে। নদীটির বেশ কিছু স্থান এখন পানিশূন্য অবস্থায় থাকে। উজানের তুলনায় ভাটির দিক অধিক প্রশস্ত এবং ভাটিতে পানিপ্রবাহের মাত্রাও উজানের তুলনায় অধিক। নদীটি জোয়ার ভাটার প্রভাবে প্রভাবিত।
সারিকা প্রসাদ

সারিকা শিব প্রসাদ (; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন সারিকা প্রসাদ।
কয়া ইউনিয়ন

কয়া ইউনিয়ন বাংলাদেশের খুলনা বিভাগের কুষ্টিয়া জেলার কুমারখালী উপজেলা অন্তর্গত একটি ইউনিয়ন।
কয়া ইউনিয়নের আয়তন ৪৬০৮ একর (১৯.৬১ বর্গ কিলোমিটার)। এই ইউনিয়নে মোট ৫৫০৯টি পরিবার আছে॥
কুমারখালী উপজেলা সদর থেকে ৮ কিলোমিটার পশ্চিমে গড়াই ও পদ্মা নদীর তীরে অবস্থিত।
কয়া ইউনিউনের পশ্চিমে কুষ্টিয়া সদরের হাটশ হরিপুর ইউনিয়নের কান্তিনগর বোয়ালদহ, উত্তরে পদ্মা নদী ও কুমারখালির ঘোষপুর, দক্ষিণে চাপড়া ইউনিয়ন এবং পূর্বে শিলাইদহ ইউনিয়ন ও নন্দলালপুর ইউনিয়ন অবস্থিত।
বাংলাদেশর ২০১১ সনের আদমশুমারি অনুসারে কয়া ইউনিয়নের জনসংখ্যা ৩৩,৫৫২ জন, এরমধ্যে পুরুষ-১৬,৭০৪জন এবং মহিলা- ১৬,৮৪৮জন।
কয়া ইউনিয়নে রয়েছে পদ্মা নদী।
গড়াই নদী
কাকিনাড়া বন্দর

কাকিনাড়া বন্দর ভারতের পূর্ব উপকূলে অন্ধ্রপ্রদেশ রাজ্যের বিশাখাপত্তনাম বন্দর থেকে ১৬০ কিলোমিটার দক্ষিণে বঙ্গোপসাগরের তীরে অবস্থিত। কাকিনাডা আঙ্কোরাগ বন্দর,কাকিনাডা গভীর সমুদ্র বন্দর,কাকিনাডা মৎস বন্দর নিয়ে কাকিনাডা বন্দরটি গঠিত।কাকিনাডা আঙ্করাগ বন্দরটি কম গভীরতার বন্দর এবং বেশি গভীরতার বন্দরটি হল কাকিনাডা গভীর সমুদ্র বন্দর।
কাকিনাড়া গভীর সমুদ্র বন্দরের গভীরতা ১২ মিটার ।এই বন্দরটি ৫০,০০০ ডিডাব্লুটি জাহাজ নিয়ন্ত্রণ করতে পাড়ে। বর্তমানে বন্দরটির পণ্য পরিবহন ক্ষমতা ২০ মিলিয়ন টন।
কাকিনাড়া গভীর জলের বন্দর ৬১০ মিটার দৈর্ঘ্যের জেটি বা ডক ইয়ার্ডের সঙ্গে নভেম্বর ২০১৭ সালে অন্ধ্রপ্রদেশ সরকার কর্তৃক উদ্ঠোদন করা হয়। ১৯৯৯ সালে বন্দরটি বেসরকারীকরণের মাধ্যে বন্দরটি পরিচালিত হয়েছিল। দশ বছর পর গভীর সমুদ্ররের পণ্য পরিবাহনের জন্য মাল্টি-প্রোডাক্ট হ্যান্ডলিং এবং স্ট্যান্ডবাই সুবিধার জন্য ডক ইয়ার্ডকে ২,৫০০ মিটার দৈর্ঘ্যে প্রসারিত করা হয়েছিল।
গভীর সমুদ্র থেকে বন্দরে জাহাজের প্রবেশ পথ ১০ কিমি দীর্ঘ। প্রবেশ পথটি ১৬০ মিটার চওড়া ও ১৪.৫ মিটার গভীর। প্রবেশ পথে ৬ টি চ্যানেল বয়া রয়েছে।
বন্দরের পোতাশ্রয়টি প্রধান জেটি, ওএসভি জেটি ও বহুমুখী বার্থ নিয়ে গঠিত। প্রথান জেটিতে ৬ টি বার্থ রয়েছে। প্রধান জেটি ২৫ মিটার চওড়া। ছয়টি বার্থ সহ প্রধান জেটির দৈর্ঘ্য হল ১,৫১০ মিটার। উচ্চ জোয়াড়ের সময়ে বন্দরের পোতাশ্রয়ের সর্বোচ্চ গভীরতা হল ১৪ মিটার।
পূর্ব গোদাবরী, পশ্চিম গোদাবরী, কৃষ্ণা, গুন্টুর এবং সমগ্র তেলেঙ্গানা রাজ্যের জেলাগুলির নিয়ে বন্দরটির পশ্চাৎভূমি গঠিত। এই অঞ্চলের প্রাথমিক কার্গো হল কৃষি পণ্য, খনিজ পদার্থ, কয়লা ও সার রয়েছে।
বন্দরটি ২০১০-২০১১ সলে ১০.৮১ মিলিয়ন টন পণ্য পরিবহন করে এবং ২০১২-২০১৩ সালে ১২ মিলিয়ন টনের বেশি পণ্য পরিবহন করে।
বন্দরটির পাশেই রয়েছে ২১৬ নং জাতীয় সড়ক। ১৬ নং জাতীয় সড়ক (কলকাতা-চেন্নাই মহাসড়) ৬০ কিমি দূরে অবস্থিত।
কাকিনাড়া বন্দর রেলওয়ে স্টেশন চালু হয়। এই স্টেশন থেকে কলকাতা-চেন্নাই রেলপথ ২০ কিমি দূরে অবস্থিত।
বন্দরটি অন্ধ্রপ্রদেশের প্রাকৃতিক গ্যাস গ্রিডের সঙ্গে যুক্ত রয়েছে। রিলায়েন্সের ইস্ট ওয়েস্ট পাইপ লাইন বন্দরটিকে গুজরাটের সঙ্গে যুক্ত করেছে। এছাড়া ভোজ্য তেল, পেট্রোলিয়াম পণ্য, এফ আর এম, তরল অ্যামোনিয়া জন্য পাইপলাইন রয়েছে কাকিনাড়া বন্দরে।
বিকল ভাষা

বিকল ভাষা হলো কেন্দ্রীয় ফিলিপাইনের ভাষার একটি শাখা, যার মাধ্যমে অধিকাংশ বিকল উপদ্বীপ লুসোন দ্বীপ এবং কাটানডানপস, বুরিসদ্বীপ আর মাসবাটে রাজ্যের লোকেরা কথা বলে। সেখানে বিকল ভাষা হল কালক্রমে জন্ম নেয়া ভিসায়ন ভাষা গুলোর অন্যতম আর যাদেরকে একত্রে বিসাকোল ভাষা বলা হয়।
বিকল ভাষার শ্রণী বিভাগ ভৌগোলিক অবস্থা অনুযায়ী হল নিম্নরুপ:
ক্রিটিস এমসিফারল্যান্ডের দেওয়া তথ্যে বিকল ভাষার শ্রেণিবিভাগ নিম্নরুপ।
শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার বাংলাদেশের চিত্রনাট্যকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে দেওয়া হয়।
শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ সংলাপ রচয়িতার জন্য জাতীয় চলচ্চিত্র পুরস্কার বাংলাদেশের সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। ১৯৭৮ সালে প্রথমবার এই পুরস্কার লাভ করেন সুভাষ দত্ত। সর্বাধিক তিনবার এই পুরস্কার লাভ করেন আমজাদ হোসেন ও তানভীর মোকাম্মেল। কথাসাহিত্যিক সৈয়দ শামসুল হক ও হুমায়ূন আহমেদ এবং নাট্যকার সেলিম আল দীন দুই বার করে এই পুরস্কার লাভ করেন।
শ্রেষ্ঠ কাহিনীকার বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ কাহিনীকারের জন্য জাতীয় চলচ্চিত্র পুরস্কার বাংলাদেশের চলচ্চিত্রের কাহিনীকারদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৮ সাল থেকে দেওয়া হয়। প্রথমবার এই পুরস্কার লাভ করেন কথাসাহিত্যিক আলাউদ্দিন আল আজাদ। এরপর ১৯৭৮ থেকে ১৯৮৪ সালের চলচ্চিত্রের জন্য এই পুরস্কার প্রদান করা হয় নি। কথাসাহিত্যিক হুমায়ূন আহমেদ ও সেলিনা হোসেন এবং কাজী হায়াৎ ও তানভীর মোকাম্মেল দুই বার করে এই পুরস্কার লাভ করেন। কথাসাহিত্যিক সৈয়দ ওয়ালীউল্লাহ, জহির রায়হান, ও আখতারুজ্জামান ইলিয়াস মরণোত্তর এই পুরস্কার লাভ করেন।
সিজদা সাহু

সিজদা সাহু (আরবী: السجدة السهو; আস-সাজদাতুস সাহ্ও) দিতে হয় যখন কয়েকটি বিশেষ কারণে নামায ত্রুটিযুক্ত হয়ে পড়ে। ত্রুটিযুক্ত হয়ে পড়লে ছালাতের শেষ বৈঠকে ডান পাশে সালাম ফেরানোর পর বাম পাশে সালাম না ফিরিয়ে দুইবার সিজদা করে তারপর আবার আত-তাহিয়াত এবং ছালাওয়াত পড়ে ডানে-বামে সালাম ফিরিয়ে ছালাত শেষ করতে হয়। এই অতিরিক্ত সিজদাহই হলো আস-সাজদাতুস সাহু।
রাসূলুল্লাহ সাল্লাল্লাহু আলাইহি ওয়াসাল্লাম যোহরের নামাজ পাঁচ রাকআত আদায় করলেন। তাঁকে জিজ্ঞাসা করা হল, সালাত কি বৃদ্ধি করা হয়েছে? তিনি বললেন, এ প্রশ্ন কেন? (প্রশ্নকারী) বললেন, আপনি তো পাঁচ রাকা’আত সালাত আদায় করেছেন। অতএব তিনি সালাম ফিরানোর পর দু’টি সিজ্‌দা করলেন।
নামাজের মধ্যে যতগুলি ওয়াজিব বিষয় রয়েছে তার মধ্যে একটি অথবা একাধিকটি যদি ভুলবশতঃ ছেড়ে যায় তখন সিজদা সাহু ওয়াজিব হবে। সিজদা সাহু দিলে এতে নামাজ শুদ্ধ হয়ে যাবে। যদি সিজদা সাহু না করা হয় তবে নতুন করে নামাজ পড়তে হবে।
টাঙ্গাইল টেক্সটাইল ইঞ্জিনিয়ারিং কলেজ

টাঙ্গাইল টেক্সটাইল ইঞ্জিনিয়ারিং কলেজ টাঙ্গাইলের কালিহাতী উপজেলায় অবস্থিত একটি সরকারি টেক্সটাইল ইঞ্জিনিয়ারিং কলেজ। (সংক্ষেপে:টিটেক) কলেজটিতে ডিপ্লোমা টেক্সটাইল ইন্জিনিয়ারিং পাশকৃত শিক্ষার্থীদের স্নাতক পর্যায়ে পাঠদান করা হয়।
কলেজটির একাডেমিক কার্যক্রম বাংলাদেশ টেক্সটাইল বিশ্ববিদ্যালয় দ্বারা পরিচালিত হয় এবং প্রশাসনিকভাবে কলেজটি সরাসরি বাংলাদেশের বস্ত্র ও পাট মন্ত্রণালয় দ্বারা নিয়ন্ত্রিত। কলেজটি ২০০৭ সালে প্রতিষ্ঠিত হয়।
‘চরকা’ শিরোনামে ২০১৪ সালে একটি ভাস্কর্য কলেজের প্রধান ফটকের প্রবেশদ্বারে স্থাপন করা হয়। ভাস্কর্য-শিল্পী সৈয়দ সাইফুল কবীরের নিপুণ দক্ষতায় এখানে উঠে এসেছে বাংলার হাজার বছরের ঐতিহ্য তাঁতশিল্পে ব্যবহূত ‘চরকা’। বঙ্গবন্ধু টেক্সটাইল ইঞ্জিনিয়ারিং কলেজের ১১ একর জমির উপরে পুরো কমপ্লেক্সটির পরিকল্পক স্থপতি শিরাজী তারিকুল ইসলাম যিনি স্থাপত্য অধিদপ্তর, গৃহায়ন ও গনপূর্ত মন্ত্রণালয়ে কর্মরত আছেন ২০০৫ সাল থেকে!প্রকল্পটির স্থাপত্য নকশা প্রনয়নে তিনি অক্লান্ত পরিশ্রম করেন যেকারণে ২০১০ সালে নকশার কাজ শুরু করে মাত্র ৪ বছরের মধ্যেই প্রকল্পটির নির্মাণ সম্পন্ন হয় ২০১৪ সালের মধ্যেই।
ভর্তি বিবরণ:
প্রার্থীদের জন্মসূত্রে বাংলাদেশি নাগরিক হতে হবে। এসএসসি বা সমমানের পরীক্ষায় ৫০% নম্বর বা জিপিএ ৩.০ (৪র্থ বিষয়সহ) প্রাপ্ত হবে। প্রার্থীদের কারিগরি শিক্ষা বোর্ডের অধীনে ডিপ্লোমা ইন টেক্সটাইল ইঞ্জিনিয়ারিং/ ডিপ্লোমা ইন জুট ইঞ্জিনিয়ারিং/ ডিপ্লোমা ইন গার্মেন্টস ডিজাইন ও প্যাটার্ন, 55% নম্বর বা সিজিপিএ ২.৭৫ থাকতে হবে। মোট ১২০টি আসন। ৫টি আসন মুক্তিযোদ্ধা জন্য সংরক্ষিত করা হয়, ১টি আসন উপজাতীয় সম্প্রদায়ের জন্য সংরক্ষিত করা হয়, ১টি আসন ক্ষুদ্র সম্প্রদায়ের জন্য সংরক্ষিত হয়।
ওয়ারিস শাহ

ওয়ারিস শাহ ( , ; ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।
ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।
ওয়ারিস শাহ প্রধানত "হীর রাঞ্জা" নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।
ওয়ারিস শাহ রচিত অনেক পঙ্‌ক্তি রয়েছে যা পাঞ্জাবে ব্যাপকভাবে সমাদৃত ও ব্যবহৃত হয়। উদাহরণস্বরুপ:
ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে "ওয়ারিস শাহ" নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।
সুখলতা রাও

সুখলতা রাও (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।
তিনি বাংলা ও ইংরেজিতে আলোক নামে একটি পত্রিকা সম্পাদনা করেন।
তার উল্লেখযোগ্য কয়েকটি গ্রন্থ হলো: 
১৯৫৬ সালে ভারত সরকার তার "পোড়া" বইয়ের জন্য তাঁকে কায়সার-ই-হিন্দ পুরস্কার প্রদান করে।
যতীন্দার সিং

যতীন্দার সিং (জন্ম: ৫ মার্চ, ১৯৮৯) ভারতের লুধিয়ানায় জন্মগ্রহণকারী ওমানের বিশিষ্ট আন্তর্জাতিক ক্রিকেট তারকা। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি শীর্ষসারির ব্যাটসম্যানের দায়িত্ব পালন করে থাকেন। পাশাপাশি মাঝে-মধ্যে উইকেট-রক্ষণেও অংশ নিয়ে থাকেন। ২০১১ সালের বিশ্ব ক্রিকেট লীগ তৃতীয় বিভাগ প্রতিযোগিতার মাধ্যমে তার অভিষেক ঘটে।
পাঞ্জাবী পরিবারের সন্তান যতীন্দার ওমানে শৈশবকাল অতিবাহিত করেন। ২০০৭ সালে এসিসি অনূর্ধ্ব-১৯ এলিট কাপের পাঁচ খেলায় অংশ নিয়েছেন। ঐ প্রতিযোগিতায় ওমান দলের উইকেট-কিপার ছিলেন তিনি। পাঁচ ডিসমিসালের সবগুলোই স্ট্যাম্পিং ছিল। তন্মধ্যে, তিনটিই করেছিলেন হংকংয়ের বিপক্ষে। বড়দের দলে জানুয়ারি, ২০১১ সালে ২০ বছর বয়সে তৃতীয় বিভাগের প্রতিযোগিতায় ইতালির বিপক্ষে দুই খেলায় অংশ নেন। গ্রুপ-পর্বে শূন্য রানে আউট হন ও তৃতীয় স্থান নির্ধারণ খেলায় ব্যাটিংয়ের সুযোগ না পেলেও তার দল জয়লাভ করেছিল।
সংযুক্ত আরব আমিরাতে অনুষ্ঠিত ২০১৫ সালের এসিসি টুয়েন্টি২০ কাপে ওমান দল শিরোপা জয় করে ও বিশ্ব টুয়েন্টি২০ বাছাইপর্বে খেলার সুযোগ লাভ করে। ঐ প্রতিযোগিতায় তিনি 'সেরা ব্যাটসম্যান' হিসেবে মনোনীত হন।
২০১৫ সালের বিশ্ব টুয়েন্টি২০ বাছাইপর্বে পঞ্চম স্থান নির্ধারণী খেলায় আফগানিস্তানের বিপক্ষে অংশগ্রহণের মাধ্যমে টুয়েন্টি২০ আন্তর্জাতিকে অভিষেক ঘটে তার।
পিঁয়েরে ক্লাকিন

ডঃ পিঁয়েরে ক্লাকিন (English: Pierre Claquin জন্মঃ ১৯৪৭) একজন ফরাসী জনস্বাস্থ্য ও মহামারি প্রতিরোধ বিশেষজ্ঞ এবং শিক্ষক, যিনি প্রাথমিক স্বাস্থ্য সেবা, টিকাদান এবং মাতৃ ও শিশু স্বাস্থ্য কর্মসূচীতে অসামান্য অবদান রেখে যাচ্ছেন। তিনি বাংলাদেশ ও বিশ্বের প্রায় চল্লিশটি দেশে বিভিন্ন আন্তর্জাতিক সংস্থার অধীনে চিকিৎসা বিদ্যা ও স্বাস্থ্য সেবার সাথে জড়িত ছিলেন। তিনি ভারত ও বাংলাদেশে এইডস্‌ রোগের বিস্তার রোধে কাজ করেছেন। এছাড়া পিঁয়েরে ক্লাকিন একজন চিত্রগ্রাহক যিনি বিশ্বের বিভিন্ন প্রান্তে দায়িত্ব পালণ কালে নানাবিধ সমস্যা বা জীবন ধারা নিয়ে আলোক চিত্র ধারণ করে চিত্র প্রদর্শনীতে তুলে ধরেন। তার এসব ধারণ করা ছবি নিয়ে তিনি একটি বই রচনা করেন।
লুমেন

লুমেন হল আলোক ফ্লাক্স এর এস.আই একক যা দ্বারা কোন উৎস থেকে নির্গত দৃশ্যমান আলোর মোট পরিমাণ পরিমাপ করা হয়।
লুমেনকে ক্যান্ডেলার সাথে সম্পর্কিত করে এভাবে সংজ্ঞায়িত করা হয়ঃ 
১ লুমেন = ১ ক্যান্ডেলা * ১ স্টেরাডিয়ান ।
অর্থাৎ ১ ক্যান্ডেলা দীপন ক্ষমতার কোন আলোক ফ্লাক্স ১ স্টেরাডিয়ান কোণ উৎপন্ন করলে তাকে বলা হয় ১ লুমেন।
কুষ্টিয়া কোর্ট রেলওয়ে স্টেশন

কুষ্টিয়া কোর্ট রেলওয়ে স্টেশন হচ্ছে বাংলাদেশের কুষ্টিয়া শহরে অবস্থিত একটি কোর্ট রেলওয়ে স্টেশন।
পোড়াদহ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
গঙ্গাভরম বন্দর

গঙ্গাভারাম বন্দর বিশাখাপত্তনামে অবস্থিত।এই বন্দরটি বিশাখাপত্তনম বন্দর থেকে ১২ কিমি দক্ষিণে অবস্থিত।বন্দরটি ডিভিএস রাজু (৫৯%),গ্লোবাল প্রাইভেট ইকুইট ফ্রামক য়ারব্রাগ (৩০%) ও অন্ধ্রপ্রদেশ সরকার (১১%) মিলে গড়েতুলেছে।বন্দরটি ভারতের পূর্ব উপকূলে অন্ধ্রপ্রদেশ রাজ্যে বঙ্গোপসাগরের তীরে অবস্থিত।এই বন্দরটি ভারতের গভীরতম বন্দর। এই বন্দরের গভীরতা ২১ মিটার। বন্দরটি ২০০০০০ ডিডাব্লুটি (DWT) জাহাজ নিয়ন্ত্রণ করতে পাড়ে।
বন্দরটির নির্মাণ শুরু হয় ২০০৫ সালে এবং ২০০৯ সালে এই বন্দরটি উদ্বোধন করেন অন্ধ্রপ্রদেশের মুখ্যমুন্ত্রী ওয়াই.এস রাজাসেখারা রেড্ডি।
যেখানে বোরম্মা গদ্দা নদী সমুদ্রে মিলিত হয়, সেই স্থানে বন্দরটি অবস্থিত। গঙ্গাভড়াম ও দীবাপালেম গ্রামের জেলেরা এই বন্দর নির্মাণের দ্বারা সরাসরি ক্ষতিগ্রস্ত হয়েছিল। তারা ইয়ারদাতে একটি বিকল্প মাছ ধরার নৌকা বা ট্রলারের জন্য জেট নির্মাণ এবং একটি ত্রাণ ও পুনর্বাসন ব্যবস্থায় দাবি জানায়।
ডিভিএস রাজু গ্রুপ বন্দরের উন্নয়নে ₹১৮.৫০ বিলিয়ন টাকা বিনিয়োগ করেছে। [1] গঙ্গাভরাম পোর্ট লিমিটেড এর জন্য ₹১১.৭০ বিলিয়ন টাকা ঋণ দিয়েছে স্টেট ব্যাঙ্ক অফ ইন্ডিয়াসহ ১৩ টি ব্যাঙ্কের একটি কনসোর্টিয়াম। এই টাকা বন্দরের প্রথম ধাপের উন্নয়নের জন্য তহবিল গঠন করবে।
গঙ্গাভরাম পোর্ট লিমিটেডের প্রথম খরিদ্দার হচ্ছে রাষ্ট্রীয় ইস্পাত নিগম লিমিটেড, যেটি বিশাখাপত্তনম ইস্পাত কারখানা পরিচালনা করে এবং পূর্বে বিশাখাপত্তনাম বন্দর ব্যবহার করত কাঁচামাল আমদানির জন্য। গঙ্গাভরাম পোর্ট লিমিটেড রেলওয়ে পরিবহন খরচ কমাতে বিশাখাপত্তনাম ইস্পাত কারখানায় আমদানিকৃত কাঁচামাল সরাসরি পরিবহন করার জন্য কনভেয়ার নির্মাণের পরিকল্পনা করছে।
বিশখাপত্তনম বন্দরের ব্যবসা যেনও অনিশ্চিত না হয়ে পড়ে, এই জন্য বিশাখাপত্তনাম বন্দরটির মালিকানা ভারত সরকার, বিশাখাপত্তনাম বন্দর এবং গঙ্গাভরাম বন্দরের বেসরকারি পরিচালক গোষ্ঠীর মধ্যে একটি যৌথ উদ্যোগের প্রস্তাব দিয়েছিল। তবে, এই প্রস্তাবটি তৎকালীন অন্ধ্রপ্রদেশের মুখ্যমন্ত্রী এন. চন্দ্রবাবু নাইডু কর্তৃক প্রত্যাখ্যাত হয়েছিল।
ডিভিএস রাজু, বন্দরের উদ্বোধন অনুষ্ঠানের সময় সাংবাদিকদের সাথে কথা বলার সময়, বলেন গঙ্গাভরাম বন্দরটি বিশাখাপত্তনাম বন্দরের প্রতিযোগী হিসেবে নয়, বরং প্রকৃত পরিপূরক বন্দর হিসাবে পরিচালিত হবে।
গঙ্গাভরাম বন্দর বৃহত্ত আকারের ২,০০,০০০ ডিডবলুটি জাহাজগুলি পরিচালনা করতে সক্ষম। রাজ্য সরকার গঙ্গাভরাম বন্দর থেকে ₹২১ কোটি টাকা ব্যয়ে একটি চার লেনের উড়ালপুল নির্মাণের পরিকল্পনা করছে।
বন্দরটি ২০১৪-২০১৫ সালে ২০.৭৪ মিলিয়ন টন পণ্য পরিবহন করে।এর আগের বছর বন্দরটি ১৫ মিলিয়ন টনের বেশি পণ্য পরিবহন করেছিল। বন্দরটি ২০১৬-২০১৭ অর্থবছরে ১৮.০৪ মিলিয়ন টন পণ্য পরিবহন করেছে।
কার্ট কোবেইন

কার্ট ডোনাল্ড কোবেইন (২০ ফেব্রুয়ারি, ১৯৬৭ – ৫ এপ্রিল, ১৯৯৪) একজন আমেরিকান সঙ্গীতশিল্পী যিনি মূলত রক ব্যান্ড নির্ভানার মূল গায়ক, গিটারিস্ট হিসেবেই বেশি পরিচিত ছিলেন। ১৯৮৫ সালে ওয়াশিংটনে ক্রিস্ট নভসেলিচ কে সাথে নিয়ে প্রতিষ্ঠা করেন নির্ভানা। তাদের প্রথম অ্যালবাম ব্লীচ বের হয় ১৯৮৯ সালে, তাদের দ্বিতীয় অ্যালবাম নেভারমাইন্ড (১৯৯১) এর গান স্মেলস লাইক টিন স্পিরিট তাদেরকে নিয়ে যায় সাফলতার শীর্ষে।
ওয়াশিংটনের অ্যাবারডিনের গ্রেজ হারবর হসপিটালে কোবেইনের জন্ম হয়, মা ওয়েন্ডি এলিজাবেথ এবং বাবা ডোনাল্ড লীল্যান্ড কোবেইনের পরিবারে। তার ছোটবোন কিংবারলি জন্ম নেন ১৯৭০ সালের এপ্রিলে।
ছোটোবেলাতেই সংগীতের প্রতি আগ্রহ জন্ম নেয় কোবেইনের, চার বছর বয়স থেকেই তিনি পিয়ানো বাজাতে শুরু করেন। নয় বছর বয়সেই কোবেইনের বাবা মা আলাদা হয়ে যান। ব্যাপারটি কোবেইনের জীবনে বিশেষ প্রভাব ফেলেছিল।
কোবেইন ১৯৯২ সালের ২৪ শে ফেব্রুয়ারি বিয়ে করেন কোর্টনি লাভ কে। ঐ বছরের আগস্টের ১৮ তারিখে তাদের একমাত্র কন্যা ফ্রান্সীস বীন কোবেইন জন্ম নেয়। অল্প বয়সেই বাবা মার বিচ্ছেদ যেই প্রভাব তার মানসিকতায় ও জীবনে ফেলেছিল, তার ফল স্বরূপ পরবর্তীকালে ব্যক্তিগত জীবনে বিভিন্ন মানসিক অশান্তি, মাদকাসক্তি ও মাদক সম্পর্কিত নানান রকম সমস্যায় প্রায়ই জড়িয়ে থাকতেন কোবেইন।
১৯৯৪ সালের ৫ এপ্রিলে কোবেইন আত্মহত্যা করেন। আনুমানিক মৃত্যুর তিন দিন পর, ৮ ই এপ্রিল, কোবেইনের লেক ওয়াশিংটন বুলেভার্দের বাড়িতে তার মৃত দেহ পাওয়া যায়। মারা যাওয়ার আগে একটি চিঠিও লিখে রেখে যান তিনি।
অন্ধকার

অন্ধকার বলতে সাধারনত দৃশ্যমান আলোর অনুপস্থিতিকেই বোঝায়।রঙের জগতে এটাকে কালো বলে। 
যখন আলো অথবা অন্ধকার যে কোন একটি প্রধান্য বিস্তার করে তখন মানুষ রঙ পৃথক করতে পারে না। 
পদার্থবিদ্যায় অন্ধকার বলতে সেই সব বস্তুকে বোঝায় যেগুলো থেকে ফোটন নির্গত হয়. উদাহরণস্বরূপ একটি অনুজ্জ্বল কালো চিত্রাঙ্কন যথেষ্ট পরিমাণ দৃশ্যমান আলো প্রতিফলিত করতে পারে না এবং অন্ধকার প্রতীয়মান হয়। অপরপক্ষে একটি সাদা চিত্রাঙ্কন যথেষ্ট পরিমাণ আলো প্রতিফলিত করে এবং উজ্জ্বলতা প্রতীয়মান হয়।  আরও তথ্য পেতে  রঙ বিষয়টি দেখুন। .
একটি আদর্শ ২৪-বিট কম্পিউটার মনিটরের একটি বিন্দুর রঙ RGB( Red= লাল, Green=সবুজ, Blue=নীল) মান দ্বারা সংজ্ঞায়িত করা থাকে সেগুলোর প্রতিটির মান ০-২৫৫। যখন একটি পিক্সেল থেকে লাল, সবুজ এবং নীল উপাদান গুলো দূরীভূত করা(২৫৫,২৫৫,২৫৫) হয় তখন পিক্সেলটি সাদা দেখায়, যখন ঐ তিনটি উপাদান দূরীভূত করা হয় না ( ০,০,০) তখন পিক্সেল্টি কালো দেখায়।
সাহিত্যের  বিভিন্ন শাখায় অন্ধকারকে ছায়া, মন্দ এবং আসন্ন বিপদ রূপে প্রকাশ করা হয়।
বাংলা ভাষাতে বেশ কিছু শব্দ আছে যেগুলো দিয়ে অন্ধকার বোঝায়। যেমনঃ আঁধার,তিমির, তমসা, তমিস্র ইত্যাদি।
জৈবচিকিৎসা প্রকৌশল

জৈব চিকিৎসা প্রকৌশল বলতে মানুষের স্বাস্থ্যসেবার লক্ষ্যে চিকিৎসাবিজ্ঞান ও জীববিজ্ঞানের উপরে প্রকৌশলবিদ্যার নীতি ও নকশার প্রয়োগ করে সৃষ্ট একটি আন্তঃশাস্ত্রীয় জ্ঞানের শাখা। এটি জৈব প্রকৌশল নামক জ্ঞানের শাখার একটি বিশেষায়িত ক্ষেত্র। জৈব প্রকৌশলের পরিধি আরও ব্যাপক, যেখানে শুধুমাত্র মানব স্বাস্থ্য ও চিকিৎসা নয়, বরং কৃষি ও অন্যান্য ক্ষেত্রেও জীববিজ্ঞান ও প্রকৌশলের সম্মিলিত জ্ঞানের প্রয়োগ ঘটানো হয়। 
জৈব চিকিৎসা প্রকৌশল প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা ও রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ, চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।
বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।
জৈব তথ্যবিজ্ঞানকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা বংশাণুসমগ্র বিজ্ঞান (জিনোমিক্স) ক্ষেত্রে বারবার ব্যবহার করা হয়। জৈব তথ্যবিজ্ঞা্রনে প্রচলিত ব্যবহারসমূহের মধ্যে কোন জীবের বংশাণু বা জিন ও নিউক্লিওটাইড (SNPs) শনাক্তকরণ অন্যতম। সাধারণত এসব শনাক্তকরণ করা হয় রোগের বংশাণুগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে। অর্থাৎ প্রচলিত ভাবে জৈব তথ্যবিজ্ঞান নিউক্লিয়িক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বোঝার চেষ্টা করে।
প্রজাপতি (তারা)

প্রজাপতি হল অরিগা মণ্ডল-এ অবস্থিত একটি জোড়াতারা । খালি চোখে এটি দেখতে পাওয়া যায়। এর আপাত উজ্বলতা ৩.৭১৫। এটিকে ইংরেজিতে বলা হয়ে থাকে Delta Aurigae (δ Aur, δ Aurigae)। ৬-১৫ অক্টোবর এখানে উল্কাবৃষ্টি দেখা যায়। তারাটির পৃষ্ঠের তাপমাত্রা ৪৭৮৬ কেলভিন। 
এই তারার যে অংশটি দেখা যায় তা হল একটি দানব তারা। এটি কে-০ বর্ণালীশ্রেণীর। তারাটির ভর সূর্যের ১১ গুণ, এবং এটি সূর্যের তুলনায় ৬২ গুণ উজ্জ্বল।
ইংরেজিতে কিংবা গ্রীক ভাষায় এর সুনির্দিষ্ট কোন নাম নেই। ভারতীয় জ্যোতির্বিজ্ঞানে সংস্কৃত ভাষায় এর নাম রাখা হয় প্রজাপতি। প্রজাপতি হল হিন্দুধর্মের বেদ অনুসারে "সৃষ্টির দেবতা"। 
চীনা তারাচিত্রে এর নাম দেখা যায় 八穀 (Bā Gǔ), যার অর্থ <nowiki>"আট রকমের শষ্য"</nowiki>। আটটি শষ্য বুঝানো হয় প্রজাপতিসহ 
, , , , , and তারাগুলোকে। প্রজাপতি তারাটিকে নির্দিষ্ট করে বলা হয় 八穀一 (Bā Gǔ yī)। যার অর্থ দাঁড়ায় "আট শষ্যের প্রথম শষ্য", অর্থাৎ ধানকে বুঝানো হয়ে থাকে।
নগ্ন সৈকত

নগ্ন সমুদ্র সৈকত, মাঝেমাঝে বলা হয় কাপড়-ঐচ্ছিক অথবা মুক্ত সমুদ্র সৈকত, হল একটি সমুদ্র সৈকত। যেখানে ব্যবহারকারীরা আইনত ভাবে নগ্ন হতে পারে। নগ্ন সমুদ্র সৈকতে সাধারণত মিশ্র গোসল হয়ে থাকে। সাধারণত এই ধরনের সমুদ্রসৈকতগুলো জনসম্মুখে থাকে, যেকোন অভিহিত জনগণ সদস্য না হয়ে সুবিধাগুলো ভোগ করতে পারে। এই সমুদ্র সৈকতের সুবিধাটি সাধারণত অজ্ঞাতনমারা ব্যবহার করে থাকে। নগ্নতাবাদী রিসোর্ট অথবা সুবিধা অসদৃশ্য, সেখানে সাধারণত সদস্য না হয়ে অথবা স্বাস্থ্য পরীক্ষা দিয়ে নগ্ন সমুদ্র সৈকত ব্যবহার করতে পারে। সাধারণত নগ্ন সমুদ্র সৈকতের ব্যবহারের সুবিধা নৈমিত্তিক, পূর্বে-বুকিং এর কোন প্রয়োজন হয়না।. নগ্ন সমুদ্র সৈকত সাধারণত অফিসিয়াল হতে পারে (আইনত অনুমোদিত), আনাফিশিয়াল (বাসিন্দারা এবং আইন প্রয়োগকারীরা সহ্য করে), অথবা বেআইনি। নগ্ন সমুদ্র সৈকতগুলো শহর থেকে অপেক্ষাকৃত হালকা দূরত্বে অবস্থিত, সাধারণ সমুদ্র সৈকত অপেক্ষায় নগ্ন সমুদ্র সৈকতে প্রবেশ অনেক কঠিন।
হাত্তীক ভাষা

হাত্তীক বা হাত্তীয় ভাষা হল একটি অ-ইন্দো-ইউরোপীয় এগলুটিনেটিভ ভাষা, যা খ্রিষ্টপুর্ব ২য় থেকে ৩য় শতাব্দীতে এশিয়া মাইনরের হাইতীর অধিবাসীগণের কথ্য ভাষা ছিল। ভাষাবিদদের মতে হাত্তীয় ভাষা হিট্টিট সাম্রাজের ইন্দো-ইউরোপীয় হিট্টিট ভাষা থেকে সম্পূর্ণ আলাদা একটি ভাষা।
জানার জন্য কিছু শব্দ:
আমি বাংলায় গান গাই

আমি বাংলায় গান গাই গানটি বাংলা ভাষার প্রতি বাঙালি জাতির ভালোবাসার একটি বিখ্যাত গান। গানটির গীতিকার ভারতীয় গায়ক ও কবি প্রতুল মুখোপাধ্যায়। গানটির সুরকার ও মূল গায়কও তিনি। ২০০৬ সালের মার্চ মাসে বিবিসি বাংলার এক শ্রোতা জরিপ অনুসারে গানটি সর্বকালের সর্বশ্রেষ্ঠ বিশটি বাংলা গানের একটি হিসেবে মনোনীত হয়। গানটি জনপ্রিয় চলচ্চিত্র অভিনেতা জিৎ অভিনীত ক্রান্তি সিনেমায়ও চলচ্চিত্রের গান হিসেবে অন্তর্ভুক্ত হয়েছে।
প্রতুল মুখোপাধ্যায়ের এ গানটি পরবর্তীতে বাংলাদেশের জনপ্রিয় শিল্পী মাহমুদুজ্জামান বাবু গেয়েছেন এবং তাঁর আরও পরবর্তীতে অনুপম রায়, দুর্নিবার সাহা, ইমন চক্রবর্তী, সাগরিকা ভট্টাচার্যসহ আরো অনেকে এই জনপ্রিয় গানটি গেয়ে অ্যালবাম প্রকাশ করেছেন।
কাঁদতে আসিনি, ফাঁসির দাবি নিয়ে এসেছি

কাঁদতে আসিনি, ফাঁসির দাবি নিয়ে এসেছি কবিতাটি ভাষা আন্দোলন নিয়ে লিখিত প্রথম কবিতা। এই জন্য কবিতাটিকে একুশের প্রথম কবিতাও বলা হয়। ১৯৫২ সালের ২১ ফেব্রুয়ারি কবিতাটি রচনা করেন ভাষাসৈনিক মাহবুব উল আলম চৌধুরী।
১৯৫২ সালের একুশে ফেব্রুয়ারিতে ঢাকায় গুলিবর্ষণ ও হত্যাকাণ্ডের সময় মাহবুব উল আলম চট্রগ্রাম জেলা রাষ্ট্রভাষা-সংগ্রাম পরিষদের আহ্বায়ক ছিলেন। ২১শে ফেব্রুয়ারির ঠিক আগে আগেই তিনি আকস্মিকভাবে জলবসন্ত রোগে আক্রান্ত হন। ঢাকার ছাত্রহত্যার খবর পেয়ে সেই রাতেই রোগশয্যায় শুয়ে তিনি এই দীর্ঘ কবিতাটি রচনা করেন। রাতেই সেটি মুদ্রিত হয় এবং পরের দিন প্রচারিত হয়। এছাড়া সে দিনই চট্রগ্রামের প্রতিবাদ সভায় পঠিত হয়েছিল।
কবিতাটি চৌধুরী হারুন অর রশিদ চট্টগ্রামের লালদিঘির ময়দানে ১৯৫২ সালের ২২ ফেব্রুয়ারিতে প্রথম পাঠ করা হয়।
ও আমার দেশের মাটি

ও আমার দেশের মাটি একটি রবীন্দ্রসঙ্গীত। এটি একটি দেশাত্মবোধক গান। এটির রচনাকাল ১৯০৫ খ্রিস্টাব্দে (১৩১২ বঙ্গাব্দ)। গানটির স্বরলিপিকার ইন্দিরা দেবী চৌধুরাণী। এই গানটি বঙ্গভঙ্গ রোধ আন্দোলনের সমর্থনে লেখা হয়েছিল।
<poem>
ও আমার দেশের মাটি, তোমার 'পরে ঠেকাই মাথা।
তোমাতে বিশ্বময়ীর, তোমাতে বিশ্বমায়ের আঁচল পাতা॥
তুমি মিশেছ মোর দেহের সনে,
তুমি মিলেছ মোর প্রাণে মনে,
তোমার ওই শ্যামলবরন কোমল মূর্তি মর্মে গাঁথা॥
ওগো মা, তোমার কোলে জনম আমার, মরণ তোমার বুকে।।
তোমার 'পরে খেলা আমার দুঃখে সুখে।
তুমি অন্ন মুখে তুলে দিলে,
তুমি শীতল জলে জুড়াইলে,
তুমি যে সকল-সহা সকল-বহা মাতার মাতা॥
ও মা, অনেক তোমার খেয়েছি গো, অনেক নিয়েছি মা
তবু জানি নে-যে কী বা তোমায় দিয়েছি মা!
আমার জনম গেল বৃথা কাজে,
আমি কাটানু দিন ঘরের মাঝে--
তুমি বৃথা আমায় শক্তি দিলে শক্তিদাতা॥
</poem>
বুদ্ধি প্রধান

বুদ্ধি বাহাদুর প্রধান (; জন্ম: ১৫ ডিসেম্বর, ১৯৭৮) বিরাটনগর এলাকায় জন্মগ্রহণকারী নেপালের আন্তর্জাতিক ক্রিকেট আম্পায়ার। এ পর্যন্ত ২৪টি একদিনের আন্তর্জাতিক ও ১৫টি টুয়েন্টি২০ আন্তর্জাতিক খেলা পরিচালনায় অংশগ্রহণ করেছেন তিনি। তবে সবগুলো খেলাই পরিচালনা করেছেন আইসিসি'র সহযোগী সদস্যভূক্ত দেশগুলোর মধ্যে। নেপালের প্রথম ব্যক্তি হিসেবে একদিনের আন্তর্জাতিকে আম্পায়ার হিসেবে খেলা পরিচালনা করার গৌরব লাভ করেন বুদ্ধি প্রধান।
বিদ্যালয় জীবনে ক্রিকেট খেলতে শুরু করেন। পরবর্তীতে ক্লাব পর্যায়ে অংশ নেন। দলে তিনি মূলতঃ উদ্বোধনী বোলার হিসেবে ভূমিকা রাখতেন ও মাঝারি-সারির ব্যাটসম্যান হিসেবে পরিচিত ছিল তার। আঞ্চলিক লীগে খেলার আগ্রহ থাকলেও রাজনৈতিক কারণে খেলার সুযোগ ঘটেনি তার। এরপর থেকেই আম্পায়ারিত্বের দিকে ঝুঁকে পড়েন ও নেপাল ক্রিকেট সংস্থার আমন্ত্রণে প্রতিযোগিতা পরিচালনার জন্য তাকে অন্তর্ভুক্ত করা হয়। ১৯৯৯ সালে ঢাকায় এসিসি'র উদ্যোগে আম্পায়ারিং কোর্সে অংশ নেন। ২০০০ সাল থেকে আন্তর্জাতিক পর্যায়ের ক্রিকেটে আম্পায়ারিত্ব করতে শুরু করেন।
ব্রজ ভাষা

ব্রজ ভাষা' (দেবনাগরী: ब्रज भाषा) বা (গুরমুখী: ਬ੍ਰਜ ਭਾਸ਼ਾ), বা (बृज भाषा, ਬ੍ਰਿਜ ਭਾਸ਼ਾ), ব্রজ বাখা (ब्रज भाखा, ਬ੍ਰਜ ਭਾਖਾ), অথবা দেহাতি জবান (देहाती ज़बान, ਦੇਹਾਤੀ ਜ਼ਬਾਨ), ",()" , হল একটি পশ্চিমা হিন্দুস্থানি ভাষা যা হিন্দি ভাষার সাথে গভীর সম্পর্কযুক্ত। এই ভাষাকে সরাসরি হিন্দি ভাষাই বলা যায়। ১৯ শতকে হিন্দুস্থানের খারিবলিতে এই ভাষার ব্যাপক প্রচলন হয় ।
যে সকল অঞ্চলে ব্রাজ ভাষা প্রচলিত আছে এবং ভাষা হিসাবে ব্যবহার হয় । 
ধর্মীয় শিক্ষায় ব্রজ ভাষা এগিয়ে আছে এবং ব্রজ ভাষায় কিছু গ্রন্থ রচিত হয়েছিল ।
জিওফ লসন

জিওফ্রে ফ্রান্সিস লসন, (; জন্ম: ৭ ডিসেম্বর, ১৯৫৭) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
অস্ট্রেলীয় কবি হেনরি'র নাম অনুসরণে 'হেনরি' ডাকনামে পরিচিত জিওফ লসন মূলতঃ ডানহাতি ফাস্ট বোলার ছিলেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি।
১৯৭৭-৭৮ মৌসুমে নিউ সাউথ ওয়েলসের পক্ষে প্রথম খেলতে নামেন। ১৯৮০-৮১ মৌসুমে তার আন্তর্জাতিক ক্রিকেটে অভিষেক ঘটে। ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নেন।
লসন তিনবার ইংল্যান্ড সফর করেন। তন্মধ্যে ১৯৮৯ সালে অ্যাশেজ সিরিজ বিজয়ী অস্ট্রেলীয় দলের সদস্য ছিলেন তিনি। ১৯৮০-এর দশকের শুরুতে কয়েক মৌসুমে লসন অস্ট্রেলিয়ার শীর্ষস্থানীয় ফাস্ট বোলার ছিলেন। কিন্তু, আঘাতের কারণে তার খেলোয়াড়ী জীবনের অকাল সমাপ্তি ঘটে।
ক্রিকেট থেকে অবসর নেবার পর কোচ, ধারাভাষ্যকার ও ক্রীড়া লেখকের দায়িত্বে ছিলেন। ১৯৯৫ থেকে ১৯৯৭ সাল পর্যন্ত নিউ সাউথ ওয়েলস দলকে কোচিং করান। ১৬ জুলাই, ২০০৭ তারিখে দুই বছর মেয়াদে পাকিস্তান ক্রিকেট দলের কোচ মনোনীত হন। তৃতীয় বিদেশী হিসেবে তিনি এ দায়িত্ব পান।
২০ অক্টোবর, ২০০৮ তারিখে পাকিস্তান ক্রিকেট বোর্ডের সভাপতি ইজাজ বাট জানান যে, এপ্রিল, ২০০৯ সালে লসনের মেয়াদ পূর্তির পর নবায়ণের সম্ভাবনাকে নাকচ করে দেন। তিনি মন্তব্য করেন যে, লসনের কোন উপযোগিতা আমাদের কাছে নেই। এরই ধারাবাহিকতায় ২৪ অক্টোবর, ২০০৮ তারিখে তাকে অব্যাহতি প্রদান করা হয়। লাহোরে অবস্থানকালে একজন অস্ট্রেলীয় হিসেবে বেশ আনন্দঘন সময় কাটিয়েছেন বলে লসন জানান।
এবিসি রেডিও, চ্যানেল নাইন ও ফক্সস্পোর্টস ধারাভাষ্যকারের দায়িত্ব পালন করেন। এছাড়াও সিডনি মর্নিং হেরাল্ডসহ বিশ্বের বিভিন্ন দেশের সংবাদপত্র ও সাময়িকীতে অংশ নেন।
১৯৯০ সালে ক্রিকেটে অনবদ্য সেবা প্রদান করায় লসনকে অর্ডার অব অস্ট্রেলিয়া ও ২০০২ সালে অস্ট্রেলীয় ক্রীড়া পদক প্রদান করা হয়। ২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন কর্তৃপক্ষ আজীবন সদস্যরূপে অন্তর্ভুক্ত করে।
তামান ভাষাসমূহ

তামান ভাষাসমূহ পূর্ব সুদানের ভাষা পরিবারের একটি অবৈধ শাখা যা সাদ এবং সুদানে বলা হয়, যদিও "গ্লোট্টোলগে" এটা বলা আছে যে "তামা ভাষাকে পূর্ব সুদানীয় ভাষা থেকে বর্ণনা করার কোন চূড়ান্ত পদ্ধতি নেই"।
ভাষাগুলো হল:
জে ভাষাসমূহ

জে ভাষাসমূহ (এভাবেও বর্ণনা করা হয় Gê, Jean, Ye, Gean), বা জে-কেইঙ্গান ভাষাসমূহ, ব্রাজিলের স্থানীয় লোকজনের মধ্যে জে সম্প্রদায় ব্যবহার করে।
এই ভাষার পরিবার গুলো নিম্নরুপ:
জে ভাষা মূল মাক্রো জে ভাষা গঠন করে। কাউফমান,মুরনো-গ্লাডস্ট (১৯৯০ সালের) প্রভৃতি ভাষার প্রস্তাবনায় বিশ্বাসী।
ত্রিনিদাদ ও টোবাগো জাতীয় ক্রিকেট দল

ত্রিনিদাদ ও টোবাগো ক্রিকেট দল জাতীয় পর্যায়ে ত্রিনিদাদ ও টোবাগোর প্রতিনিধিত্বকারী জাতীয় ক্রিকেট দল। ক্যারিবিয় দ্বীপপুঞ্জের আঞ্চলিক চারদিনের প্রতিযোগিতা ও নাগিকো আঞ্চলিক সুপার৫০ নিয়ে গঠিত ওয়েস্ট ইন্ডিজের পেশাদার ক্রিকেট লীগে বিশেষ অধিকারপ্রাপ্ত দল হিসেবে এটি ত্রিনিদাদ ও টোবাগো রেড ফোর্স নামধারণ করেছে। আন্তর্জাতিক ক্রিকেটে ওয়েস্ট ইন্ডিজের প্রতিনিধিত্বকারী সেরা খেলোয়াড়দের অপূর্ব সমাবেশ ঘটেছে এখানে।
১৮৬৯ সালে প্রথমবারের মতো ত্রিনিদাদ দল প্রথম-শ্রেণীর ক্রিকেটে অংশ নেয়। ডেমেরারার বিপক্ষে দলটি ১-১ ব্যবধানে সিরিজ ড্র করেছিল। ১৯৯৮ সালের কমনওয়েলথ গেমসে ত্রিনিদাদ ও টোবাগো দল অংশ নিয়েছিল। আঞ্চলিক চারদিনের প্রতিযোগিতায় পাঁচবার শিরোপা লাভসহ দশবার ডব্লিউআইসিবি কাপ জয় করে। দলটি ক্যারিবিয়ান টুয়েন্টি২০ প্রতিযোগিতার বর্তমান চ্যাম্পিয়ন।
২০১৫-১৬ মৌসুমের আঞ্চলিক চারদিনের প্রতিযোগিতা বা আঞ্চলিক সুপার৫০ প্রতিযোগিতায় ত্রিনিদাদ ও টোবাগার পক্ষে অংশগ্রহণকারী খেলোয়াড়দের তালিকা নিচে দেয়া হলো। আন্তর্জাতিক পর্যায়ে ক্যাপ পরিধানকারীদেরকে গাঢ় হরফে দেখানো হয়েছে:
উৎস: আঞ্চলিক চারদিনের প্রতিযোগিতা, আঞ্চলিক সুপার৫০
হেলোপেলটিস

হেলোপেলটিস () গণ এর সকল কীট যা চায়ের গান্ধি পোকা () নামেই বেশি পরিচিত চা গাছের অন্যতম প্রধান অনিষ্টকারী কীটপতঙ্গ। বাংলাদেশসহ ভারতের আসাম, শ্রীলঙ্কা, ভিয়েতনাম, ও ইন্দোনেশিয়ায় এ পোকা ব্যাপকভাবে বিন্তৃত। আকৃতিগত দিক থেকে এগুলো অনেকটা মশার মতো বলে এগুলোকে মশা-জাবপোকা () বলে। চা গাছের ক্ষতি ছাড়াও এটি কোকো, তুলা ও নানা রকমের ডাল জাতীয় ফসলের ক্ষতিসাধন করে।
চায়ের গান্ধি পোকা আকারে লম্বা ধরনের। দেহ গড়ে ৬ মি.মি. লম্বা। মাধার রঙ জলপাই সবুজ ও কালো; ব্ক্ষাঞ্চল হালকা হলুদ ও কালো; উদরাঞ্চল হলুদ ও কালচে সবুজ রঙের। এগুলোর সামনের ডানা সামান্য পুরু ও স্বচ্ছ। শুঙ্গ বেশ লম্বা ও সূত্রাকার। স্কুলেটামের উপরিভাগে ড্রামের কাঠির মতো এক প্রকার কাঁটা বর্তমান। পূর্নবয়স্ক পোকার দেহে চারটি ডানা থাকে। এর সাহা্যে এরা উড়তে পারে।
পূর্নাঙ্গ স্ত্রী পোকা একটি একটি করে এক সাথে প্রায় ৫০০ টি পর্যন্ত ডিম পাড়ে। ডিমগুলো ডালের নরম অংশ, পাতার মধ্যশিরা এবং পত্রাক্ষে আটকে থাকে। ডিমগুলো লম্বা শসার আকৃতির এবং এক প্রান্তে দুটি লোম থাকে। গ্রীষ্মকালে ৫-১০ দিন ও শীতকালে ১১-২৭ দিনের মধ্যে ডিম ফুটে নিম্ফ বের হয়। এরা দেখতে অনেকটা মাকড়সার মতো হয়। নিম্ফ অবস্থায় এগুলো চলাফেরা করতে পারে। নিম্ফের দেহ ৪.৫ মিমি. লম্বা। নিম্ফ প্রথমে ফ্যাকাশে হলুদ বর্নের দেখায়। ধীরে ধীরে এগুলো সবুজাফ-হলুদ বর্ণ ধারণ করে। পর পর পাঁচ বার খোলস ত্যাগ করার পর নিম্ফ পূর্ণবয়স্ক কীটপতঙ্গে পরিণত হয়। বাংলাদেশে চায়ের গান্ধিপোকা বছরে প্রায় ১৮ বার বংশবিস্তার করে।
গান্ধি পোকা সাধারনত চা গাছের কচি ডগা ও পাতার বেশি ক্ষতি করে। এগুলো ডগা ও পাতায় অসংখ্য ছিদ্র করে রস চুষে খায়। একটি পোকা দৈনিক গড়ে দুটি কচি ডগা নষ্ট করে।
ডেডপুল (চলচ্চিত্র)

ডেডপুল হচ্ছে একটি আমেরিকান সুপারহিরো ফিল্ম যা ২০১৬ সালে মুক্তি পেয়েছে। এটি এক্স মেন ফিল্ম সিরিজ এর অষ্টম সিনেমা। চলচ্চিত্রটি একই নামের কমিক চরিত্র ডেডপুল/ ওয়েড উইলসন এর উপর ভিত্তি করে নির্মিত। এটি পরিচালক টিম মিলার এর প্রথম চলচ্চিত্র। এতে অভিনয় করছেন রায়ান রেইনল্ডস ‘ডেডপুল/ওয়েড উইলসন’ চরিত্রে, মোরেনা ব্যাকারিন ‘ভেনেসা’ চরিত্রে এবং টি জে মিলার ‘উইজেল’ চরিত্রে। ‘ডেডপুল’ এর চিত্রনাট্য লিখেছেন রব লাইফেল্ড, ফ্যাবিয়ান নিসিজা, হেট রিজি এবং পল ওয়ারনিক।
All tracks composed by Holkenborg unless where noted.
কর্টিসল

কর্টিসল বা কর্টিসোল অ্যাড্রেনাল গ্রন্থি থেকে নিঃসৃত একটি হরমোন যাকে স্ট্রেস হরমোন বা মানসিক চাপ ও দুশ্চিন্তার হরমোন নামে ডাকা হয়ে থাকে। কর্টিসল দেহের নিম্নোক্ত কার্যক্রমে সহায়তা করেঃ
কাউলতিয়া ইউনিয়ন

এই ইউনিয়নটি ঢাকা বিভাগের গাজীপুর জেলার গাজীপুর সদর উপজেলার অন্তর্গত।
কাউলতিয়া ইউনিয়নের আয়তন ১৭,২৩১ একর । এই ইউনিয়নে ১০,১৫৮ টি পরিবার বাস করে।
বাংলাদেশর ২০০১ আদমশুমারি অনুযায়ী কাউলতিয়া ৫৪ ইউনিয়নের জনসংখ্যা ৬২,৯৮৫ জন। আদমশুমারি এর হিসাবে মহিলা ২৯৮১৭ জন , এবং পুরুষ ৩৩১৬৮্ জন ও শিক্ষার হার ৫২.০২% ।
শিক্ষার হার ও শিক্ষা প্রতিষ্ঠান গড় হার ৬২.৬%; পুরুষ ৬৭.৩%, মহিলা ৫৬.৮%। বিশ্ববিদ্যালয় ৫, কলেজ ১০, মেডিকেল কলেজ ১, ক্যাডেট কলেজ ১, প্রযুক্তি কলেজ ১৫, প্রযুক্তি স্কুল ১০, বিশেষ প্রযুক্তি কলেজ ২, মাধ্যমিক বিদ্যালয় ৭২, প্রাথমিক বিদ্যালয় ১৬৮, মাদ্রাসা ৩৬। উল্লেখযোগ্য শিক্ষা প্রতিষ্ঠান: বঙ্গবন্ধু শেখ মুজিব কৃষি বিশ্ববিদ্যালয় (১৯৯৩), ইসলামী প্রযুক্তি বিশ্ববিদ্যালয় (১৯৭৯), ঢাকা প্রকৌশল ও প্রযুক্তি বিশ্ববিদ্যালয় (১৯৮০), জাতীয় বিশ্ববিদ্যালয় (১৯৯২), উন্মুক্ত বিশ্ববিদ্যালয় (১৯৯৩), রাণী বিলাসমণি সরকারি বালক উচ্চ বিদ্যালয় (১৯০৫)।
প্রধান কৃষি ফসল ধান, পাট, সরিষা, হলুদ ।
বিলুপ্ত ও বিলুপ্তপ্রায় ফসলাদি নীল,আউশ ধান, পাট ।
প্রধান ফল-ফলাদি কাঁঠাল, আনারস, লিচু, আম, জাম, পেয়ারা, পেঁপে, তাল, কুল, বাতাবিলেবু, বেল, তেঁতুল ।
মৎস্য, হাঁস-মুরগি ও গবাদিপশুর খামার মৎস্য ১১১, হাঁস-মুরগি ৮০৫২, গবাদি পশু ৬৪৭, মৌচাষ প্রকল্প ৮০, হ্যাচারি ১০, অন্যান্য ৩।
যোগাযোগ বিশেষত্ব পাকারাস্তা ৩৬৮ কিমি, আধাপাকারাস্তা ১৮৭ কিমি, কাঁচারাস্তা ৩২৪ কিমি; নৌপথ ২২.৬৭ নটিক্যাল মাইল; রেলপথ ৫৬ কিমি।
বিলুপ্ত বা বিলুপ্তপ্রায় সনাতন বাহন কোন্দা (তাল গাছের নৌকা) ও বজরা, টমটম, গরু ও মহিষের গাড়ি।
ধানের হলুদ মাজরা পোকা

হলুদ মাজরা পোকা () বা ধানের হলুদ মাজরা পোকা () ধানের প্রধান শত্রু হিসেবে বিবেচ্য। এরা Pyralidae গোত্রের এক ধরনের কীট যার বৈজ্ঞানিক নাম "Scirpophaga incertulus (Walker)"।
হলুদ মাজরা পোকার প্রাপ্তবয়স্ক পুরুষ ও স্ত্রী পোকার মধ্যে বেশ পার্থক্য বিদ্যমান। পূর্নাঙ্গ স্ত্রী পোকার গায়ের রঙ হালকা হলুদ এবং ডানার উপর দুটি পরিষ্কার কালো দাগ বা বিন্দু থাকে। পুরুষ পোকা হালকা বাদামি রঙের। এগুলোর সামনের ডানার কিনারায় অসংখ্য ক্ষুদ্র ক্ষুদ্র ধূসর বর্ণের ফোঁটা দাগ থাকে। মথগুলো লম্বায় প্রায় ১৩-১৬ মিলিমিটার।
সব মাজরা পোকার মথই নিশাচর। দিনে এগুলো পাতার নিচে লুকিয়ে থাকে। কেবল রাতে অন্ধকারে এরা চলাফেরা করে। এরা সবাই আলোর দিকে আকৃষ্ট হয়।
পূর্নবয়স্ক স্ত্রী ও পুরুষ মথ সাধারনত সন্ধ্যার পর থেকে সক্রিয় হয়ে ওঠে। উভয় মথেল যৌনমিলন ঘটে কেবল রাতে। মিলনের ২৪ ঘণ্টার মধ্যে স্ত্রী মথ ডিম পাড়তে শুরু করে। একটি স্ত্রী মথ ধানের পাতার উপরে ৩-৭ টি গুচ্ছে ডিম পাড়ে। প্রতিটি গুচ্ছে ৫০-৮০ টি ডিম থাকে। গুচ্ছগুলো হালকা ধূসর রঙের লোম দিয়ে ঢাকা থাকে। একটি স্ত্রী পোকা সর্বমোট ১০০-৩০০ টি ডিম পাড়তে পারে।
ডিম পাড়ার ৭-১০ দিনের মধ্যে ডিম ফুটে কীড়া বা শূককীট বের হয়। এগুলোকে শুয়াপোকা বলে। এ সময় এরা পাতার বহিঃত্বক খেয়ে জীবনধারন করে। এক ধরনের সুতার সাহায্যে ঝুলে এরা এক গাছ থেকে অন্য গাছে যায়। অতঃপর পাতার খাপের মধ্যে প্রবেশ করে। এগুলো ২-৩ দিন পর কাণ্ড ছিদ্র করে ভেতরে ঢুকে যায় এবং পরিনত মথ হয়ে বাইরে আসার পূর্ব পর্যন্ত সেখানেই থাকে। অনুকূল আবহাওয়ায় শতকরা ৭৫ ভাগ শূককীট কাণ্ডের মধ্যে প্রবেশ করতে পারে। এগুলোর মধ্যে মাত্র ১০% শূককীট মথ হতে পারে।
কাণ্ডের ভেতরে এরা ৬ বার খোলস বদলায়। প্রতিবার সময় লাগে ৪-৬ দিন। এভাবে শূককীট থেকে মূককীট হতে সময় লাগে ৩-৬ সপ্তাহ। মূককীট রেশমি সূতা দিয়ে তৈরি কোকুন এর মধ্যে থাকে। এটি দেখতে সাদাটে-হলুদ অথবা খয়েরি রঙের এবং লম্বায় প্রায় ১৬ মিলিমিটার। পূর্নাঙ্গ মূককীট কাণ্ডের নিচের দিকে থাকে বলে ধান কাটার পর নাড়ার মধ্যে এগুলোকে পাওয়ায় যায়।
অনুকূল আবহাওয়ায় মূককীট অবস্থায় ৬-১০ দিন কাটাবার পর তা থেকে পূর্ণ মথ বেরিয়ে আসে। আবহাওয়ার অবস্থাভেদে হলুদ মাজরার জীবনচক্র সম্পন্ন হতে সময় লাগে ৫২-৭১ দিন। প্রাপ্তবয়স্ক মথ ৪-৫ দিন বেঁচে থাকে। এরা প্রায় ৫-১০ মাইল পর্যন্ত উড়তে পারে। বছরে এগুলোর অন্ততঃ পাঁচটি জীবনচক্র বা জেনারেশন সম্পন্ন হয়।
হলুদ মাজরা পাতার উপরে ও নিচে ডিম পাড়ে ও ডিমের গাদার উপর হালকা ধূসর রংয়ের আবরন পড়ে। ডিম ফুটে কীড়া বের হয়ে আস্তে আস্তে কাণ্ডের ভিতর প্রবেশ করে ভিতরের নরম অংশ কুড়ে কুড়ে খায়। ক্রমে গাছের ডিগ ও পাতার গোড়া খেয়ে ফেলে ফলে ডিগ মারা যায়। শীষ আসার আগ পর্যন্ত এ ধরনের ক্ষতি হলে মরাডিগ দেখা যায় এবং ডিগ টান দিলে সহজেই উঠে আসে। শীষ আসার পর মাজরা পোকা ক্ষতি করলে সম্পূর্ণ শীষ শুকিয়ে যায়। একে সাদাশীষ বা মরাশীষ বলে।
হলুদ মজরা পোকা দমনে কীটপতঙ্গের রেসিস্টেন্স বিরোধী নতুন প্রজন্মের সর্বাধুনিক প্রযুক্তির সিস্টেমিক কীটনাশক ব্যবহার করতে হবে।
ধানের চারা লাগানোর ২০ দিন পর প্রথম প্রয়োগ করতে হবে হেকেম (বাংলাদেশ) লিমিটেড এর "লিজক্যাল" ৯৩ এসপি প্রতি একরে ৩০০ গ্রাম কীটনাশক প্রয়োগ করতে হবে।
য়বার প্রয়ো হারে। ধান লাগানো ৪৫ থেকে ৫০ দিন পর।
তাহির ইবনে আবদুল্লাহ

তাহির ইবনে আবদুল্লাহ (মৃত্যু ৮৬২) ছিলেন খোরাসানের তাহিরি গভর্নর। ৮৪৫ থেকে ৮৬২ সাল পর্যন্ত তিনি গভর্নর ছিলেন।
তার পিতা আবদুল্লাহ ইবনে তাহিরের শাসনামলে তাহিরকে উত্তরের স্তেপে অগুজ তুর্কিদের নিয়ন্ত্রণে রাখার জন্য পাঠানো হয়। এক্ষেত্রে তিনি সামানিদের সহায়তা পেতে থাকতে পারেন। ৮৪৪ সালে আবদুল্লাহ মারা যাওয়ার পর খলিফা আল-ওয়াসিক আরেক তাহিরি ইসহাক ইবনে ইবরাহিম ইবনে মুসআবকে খোরাসানে তার উত্তরসুরি হিসেবে নিয়োগ দেন। কিন্তু পরে খলিফা তাকে প্রত্যাহার করে তাহিরকে গভর্নর হিসেবে নিয়োগ দেন।
তাহিরের শাসনামল সম্পর্কে বেশি তথ্য পাওয়া যায় না। তবে এসময় কিছু প্রদেশে অসন্তোষ দেখা দিয়েছিল। এসময় সিস্তান হাতছাড়া হয়ে যায়। তাহির ৮৬২ সালে মারা যান। তিনি তার ছেলে মুহাম্মদ ইবনে তাহিরকে গভর্নর করার জন্য অসিয়ত করে যান এবং খলিফা তার ইচ্ছা পূরণ করেন।
বাদামী গাছফড়িং

বাদামী গাছফড়িং () Delphacidae গোত্রের "Nilaparvata lugens (Stal)" প্রজাতির সাধারণ নাম। সবুজ ধানের অন্যতম শত্রু বাদামী গাছফড়িং। এটি কারেন্ট পোকা নামেও পরিচিত। এরা খুব তাড়াতাড়ি বংশ বৃদ্ধি করে, ফলে এ পোকার সংখ্যা এত বেড়ে যায় যে, আক্রান্ত ক্ষেতে বাজ পড়ার মত হপারবার্ণ - এর সৃষ্টি হয়।
এগুলোর গায়ের রঙ বাদামি বা গাঢ় বাদামী। পূর্নবয়স্ক পোকা লম্বা ও খাটো দু’ধরনের হয়ে থাকে। এগুলোর দেহ খুবই নরম এবং স্ত্রী পোকার পেট পুরুষ অপেক্ষা বেশ বড়ো। পূর্নবয়স্ক পোকা ৩.৫-৫.০ মি.মি. লম্বা। স্ত্রী পোকা পুরুষ অপেক্ষা বড়।
এরা পাতার খোলে এবং পাতার মধ্য শিরায় ডিম পাড়ে। ডিম ফুটে বাচ্চা (নিম্ফ) বের হতে ৭-৯ দিন সময় লাগে। বাচ্চাগুলো ৫ বার খোলস বদলায় এবং পূর্ণবয়স্ক ফড়িং এ পরিণত হতে ১৩-১৫ দিন সময় নেয়। প্রথম পর্যায়ের (ইনস্টার) বাচ্চাগুলোর রং সাদা এবং পরের পর্যায়ের বাচ্চাগুলো বাদামী। বাচ্চা থেকে পূর্ণবয়স্ক বাদামী গাছফড়িং ছোট পাখা এবং লম্বা পাখা বিশিষ্ট হতে পারে। ধানে শীষ আসার সময় ছোট পাখা বিশিষ্ট ফড়িং এর সংখ্যাই বেশি থাকে এবং স্ত্রী পোকাগুলো সাধারণত গাছের গোড়ার দিকে বেশি থাকে। গাছের বয়স বাড়ার সাথে সাথে লম্বা পাখা বিশিষ্ট ফড়িং এর সংখ্যাও বাড়তে থাকে, যারা এক জায়গা থেকে আর এক জায়গায় উড়ে যেতে পারে।
বাদামী গাছফড়িং খুব তাড়াতাড়ি বংশ বৃদ্ধি করে সংখ্যা এত বেড়ে গিয়ে আক্রান্ত জমিতে হপারবার্ণ এর সৃষ্টি হয়। আক্রান্ত গাছগুলো প্রথমে হলদে হয় এবং পরে শুকিয়ে মারা যায়। লম্বা পাখাবিশিষ্ট পূর্ণবয়স্ক বাদামী ফড়িংগুলো প্রথমে ধান ক্ষেতে আক্রমণ করে। কখনও কখনও বাচ্চা ওপূর্নবয়স্ক উভয় অবস্থায় এ পোকা ধান গাছের গোড়ায় বসে রস শুষে খায়। বাদামী গাছফড়িং গ্রাসি স্টান্ট, র‌্যাগেট স্টান্ট ও উইল্টেড স্টান্ট নামক ভাইরাস রোগ ছড়ায়।
দমন ব্যবস্থা
১. সারিবদ্ধ ভাবে ধান রোপন করতে হবে।
২.পাইমেটোজিন +নিতেনপাইরাম অথবা শুুুুধু পাইমেটোজিন প্রতি লিটার পানিতে ১ গ্রাম দিয়ে গাছের গোড়া ভালো ভাবে স্প্রে দিতে হবে।